title: Chulla
text: Una chulla (en ansotano tamién se documenta cholla) ye qualsiquier tallo de carne feito a rabanadas d'una cierta mesura, como se fa por eixemplo con o pernil. S'aplica más que más a las rabanadas de carne curada, fumada u adobada pa que se guarde, pero tamién con os embutius. En Boleya y Lobarre, y tamién en Plasencia d'a Sotonera, tamién se documenta chabada con un significau pareixiu, pero incluindo a carne sin curar.
  
  Toma ixa chulla de magro pa brendar.
  
  En un sentiu figurau, «fer-se una chulla» puet significar tamién fer-se una ferida con sangre. En Viello Sobrarbe tamién se diz «chulla» a la rabanada de tierra masiau humeda (tierra «farta») que se debanta lasa y preta quan se pasa o guambre de l'aladro, sin que s'estorroque, puestar que porque fa acordar de cómo se tuerce una chulla de pernil.
  
  Ditos 
  
  «Pan, chulla y vin, que vienga camín» - significa que si i hai compensación en rematar-lo, un esfuerzo fa penar menos.
  
  Se veiga tamién 
  
   Chulleta.
   Rabanada.
  
  Referencias 
  
  Carne